Paide 17. jaanuar 2018 nr 2

**2018. aasta liikmemaksu arvestus-**

**põhimõtete ja liikmemaksude**

**kinnitamine**

Otsus on vastu võetud, võttes aluseks mittetulundusühingu Järvamaa Omavalitsuste Liit põhikirja punkti 20.

1. Järvamaa Omavalitsuste Liidu 2018. a liikmemaksu arvutamise aluseks on järgnev valem: organisatsiooni kulude võrdselt jagatud summa, millele liidetakse ühistegevuse kulu jagatuna moodustuvate omavalitsusüksuste elaniku kohta 2017. aasta 1. jaanuari seisuga.

2. Arvestades liidu 2018. aasta eelarve eelnõu ning haldusterritoriaalse muudatuse jõustumise järgselt moodustatavate omavalitsuste elanike arvu, kinnitada 2018. aasta liikmemaksud järgnevalt:

Järva vald 40 518,00 €

Paide linn 47 123,51 €

Türi vald 47 019,49 €.

2. Omavalitsusüksused tasuvad 2018. aasta liikmemaksu ¼ osa kaupa järgnevateks tähtaegadeks: 1. märts; 1. aprill; 1. august; 1. oktoober.

Pipi-Liis Siemann

Üldkoosoleku juhataja

Paide 17. jaanuar 2018 nr 1

**MTÜ Järvamaa Omavalitsuste Liit**

**2018. aasta eelarve kinnitamine**

Otsus on vastu võetud mittetulundusühingute seaduse § 18 lõike 1 ja mittetulundusühingu Järvamaa Omavalitsuste Liit põhikirja punkti 24 alapunkti 5 alusel.

Kinnitada MTÜ Järvamaa Omavalitsuste Liidu 2018. aasta eelarve.

Pipi-Liis Siemann

Üldkoosoleku juhataja

Lisa: 2018. a eelarve

Paide 17. jaanuar 2018 nr 3

**MTÜ Järvamaa Omavalitsuste Liit**

**juhatuse esimehele hüvitise**

**määramine**

Otsus on vastu võetud, võttes aluseks mittetulundusühingute seaduse § 28, §281 lõike 1 ja mittetulundusühingu Järvamaa Omavalitsuste Liit põhikirja punkti 41.

1. Määrata juhatuse esimehele hüvitis ametiülesannete täitmise eest 350 eurot kuus.

Pipi-Liis Siemann

Üldkoosoleku juhataja

Paide 17. jaanuar 2018 nr 4

**MTÜ Järvamaa Omavalitsuste Liit**

**juhatuse liikmete tagasikutsumine**

**ja juhatuse koosseisu kinnitamine**

Otsus on vastu võetud lähtudes mittetulundusühingute seaduse § 19 lõike 1 punktist 2, mittetulundusühingu Järvamaa Omavalitsuste Liit põhikirja punktist 32 ning Paide Linnavolikogu otsuse nr 74 “Esindajate nimetamine Järvamaa Omavalitsuste Liidu üldkoosolekule ja juhatusse”, Türi Vallavolikogu 30. novembri 2017 otsuse nr 75 “Mittetulundusühingu Järvamaa Omavalitsuste Liit üldkoosolekule ja juhatusse Türi valla esindajate nimetamine” ja Järva Vallavolikogu otsuse nr 27”Esindajate nimetamine Järvamaa Omavalitsuste Liidu üldkoosolekule ja juhatusse” alusel.

1. Tulenevalt volituste lõppemisest kutsuda tagasi juhatuse liikmed Jüri Ellram, Margo Hussar, Kulno Klein, Lauri Läänemets, Tiina Oraste, Rait Pihelgas, Siret Pihelgas, Arto Saar, Peeter Saldre, Pipi-Liis Siemann, Veljo Tammik

2. Kinnitada Järvamaa Omavalitsuste Liidu juhatus kolmeliikmelisena:

1) Pipi-Liis Siemann, Türi valla esindaja;

2) Priit Värk, Paide linna esindaja;

3) Rait Pihelgas, Järva valla esindaja.

Pipi-Liis Siemann

Üldkoosoleku juhataja

Paide 17. jaanuar 2018 nr 5

**MTÜ Järvamaa Omavalitsuste Liit**

**juhatuse esimehe ja aseesimehe**

**valimine**

Otsus on vastu võetud mittetulundusühingu Järvamaa Omavalitsuste Liit põhikirja punkti 24 alapunkti 3 ja juhatuse esimehe ja aseesimehe valimiseks korraldatud salajase hääletamiste tulemuste alusel.

Järvamaa Omavalitsuste Liidu juhatuse esimees on Pipi-Liis Siemann ja aseesimees on Rait Pihelgas.

Pipi-Liis Siemann

Üldkoosoleku juhataja

Paide 17. jaanuar 2018 nr 6

**Järvamaa tervisenõukogu**

**moodustamine**

Kohaliku omavalitsuse üksustel on kohustus ühiselt kujundada elanike tervist, heaolu ja turvalisust toetava elukeskkonda, koostada maakonna või piirkonna tervise- ja heaoluprofiil ning arvestada selles sisalduva teabega maakonna arengustrateegia koostamisel. Ühiselt täidetavate ülesannete hulgas on ka rahvastiku tervist toetavate tegevuste elluviimine ja tervist toetavate teenuste pakkumine maakonnas, riiklike rahvatervisealaste tegevuste toetamine ning rahvatervise ja sellega tihedalt seotud valdkondade juhtimiseks vajalike võrgustike loomine ja nende töö korraldamine.

Arvestades eeltoodut on otsus on vastu võetud rahvatervise seaduse § 10 ja mittetulundusühingu Järvamaa Omavalitsuste Liit põhikirja punkti 24 alapunkti 9 alusel.

1. Moodustada Järvamaa tervisenõukogu.

2. Volitada nõukogu koosseisu kinnitamine liidu juhatusele.

Pipi-Liis Siemann

Üldkoosoleku juhataja

Paide 17. jaanuar 2018 nr 7

**Järvamaa turvalisuse nõukogu**

**moodustamine**

Otsus on vastu võetud mittetulundusühingu Järvamaa Omavalitsuste Liit põhikirja punkti 24 alapunkti 9 alusel.

1. Moodustada Järvamaa Omavalitsuste Liidu liikmete ühistegevuse ning ühiste ülesannete täitmise toetamiseks Järvamaa turvalisuse nõukogu.

2. Nõukogu ülesanneteks on kujundada maakonnas tervikvaadet turvalisuse probleemidest ja  asjakohastest lahendustest, koondada turvalisuse laiema käsitlusega  hõlmatud huvirühmasid,  seada maakonnas turvalisuse tagamisel ühiseid eesmärke ja koordineerida tegevusi nende saavutamiseks ning soodustada kogukonnakeskset lähenemisviisi, võrgustikutöö juurutamist riigi- ja kohalike asutuste ning eraettevõtete tegevustes, igaühe panust, kogukondliku algatuse toetamist ja tunnustamist.

3. Volitada nõukogu koosseisu kinnitamine liidu juhatusele.

Pipi-Liis Siemann

Üldkoosoleku juhataja

Paide 17. jaanuar 2018 nr 8

**MTÜ Järvamaa Omavalitsuste Liit**

**revisjonikomisjoni koosseisu**

**kinnitamine**

Otsus on vastu võetud mittetulundusühingu Järvamaa Omavalitsuste Liit põhikirja punkti 24 alapunktide 4 alusel.

1. Kinnitada Järvamaa Omavalitsuste Liidu revisjonikomisjoni liikmeteks Andrus Eensoo ja Aivar Tubli ning esimeheks Jüri Ellram.

Pipi-Liis Siemann

Üldkoosoleku juhataja